Vivi Haug er død
Haug sovnet stille inn på sykehuset etter kort tids sykeleie, skriver Demokraten. Skuespilleren fra Fredrikstad har spilt i utallige revyer i plankebyen, og har blant annet mottatt Østfold Fylkeskommunes Kulturpris for sitt virke. Haug ble for alvor kjent gjennom sin rolle i «Lange Flate Ballær» i 2006. Filmen ble produsert av Hollywood-regissør Harald Zwart, og selveste José Mourinho, som nå er Chelseas manager, delte den gangen lerretet med Haug. Hun var også med i oppfølgeren «Lange Flate Ballær 2» i 2008. Vinteren 2006 ble hun for alvor allemannseie som «VG-dama» i VG-reklamen «Skravlekjerringa». I reklamen holder hun en 45 sekunders monolog på bred Fredrikstad-dialekt - tilsynelatende uten pustepause. Se VG-reklamen her! Haug har også medvirket i filmen «Gråtass får en ny venn» og har vært statist i TV-serien KLM Nachpiel, med KLM-trioen Kirkevaag, Lystad og Mjøen. Se bilder fra Vivi Haugs liv i billedspesialen øverst i saken!
Skuespiller og komiker Vivi Haug døde i dag, 77 år gammel.